от данни;
 172.
 „височинно начало“ (datum) означава величина или набор от величини, които могат да служат като референтни или като начални за изчисляване на други величини;
 173.
 „DETRESFA“ е кодова дума, която се използва за обозначаване на фаза на бедствие;
 174.
 „фаза на бедствие“ (distress phase) означава ситуация, при която съществува обоснована увереност, че въздухоплавателното средство и намиращите се на борда му лица са застрашени от сериозна и непосредствена опасност или се нуждаят от незабавна помощ;
 175.
 „разрешение от следващ орган по маршрута“ (downstream clearance) означава разрешение, издадено на въздухоплавателно средство от орган за контрол на въздушното движение, който не е настоящият контролиращ орган на това въздухоплавателно средство;
 176.
 „основен трафик“ (essential traffic) означава контролиран трафик, който подлежи на сепарация от обслужването по контрол на въздушното движение, но който във връзка с конкретен контролиран полет не е или няма да бъде сепариран от друг контролиран трафик въз основа на съответния минимум за сепарация;
 177.
 „основен местен трафик“ (essential local traffic) означава всяко въздухоплавателно средство, автотранспортно средство или персонал, намиращи се върху или в близост до маневрената площ, или трафикът в зоната за излитане и първоначален набор или в зона за финален подход, които могат да представляват опасност за съответното въздухоплавателно средство;
 178.
 „разчетно време на долитане“ (estimated time of arrival) означава:
 а)
 за полети по правилата за полети по прибори (ППП) — разчетното време, в което въздухоплавателното средство ще долети над точка, определена с използване на навигационни средства, от която започва процедурата за подход по прибори, а при отсъствие на навигационни средства, свързани с това летище — времето, в което въздухоплавателното средство ще долети над летището;
 б)
 за полети, изпълнявани по правилата за визуални полети (ПВП) — разчетното време, в което въздухоплавателното средство ще долети над летището;
 179.
 „характеристика“ (feature) означава абстрактно представяне на явления от реалния свят;
 180.
 „атрибут на характеристика“ (feature attribute) означава отличителен белег на характеристиката, който притежава име, вид данни и обхват от стойности, свързани с него;
 181.
 „вид на характеристиката“ (feature type) означава клас явления от реалния свят с общи свойства, който представлява основно ниво на класификация в каталог на характеристиките;
 182.
 „финален подход“ (final approach) означава тази част от процедурата за подход по прибори, която:
 а)
 започва в определена точка (fix или point) или, където такава не е определена, което и да е от следните места:
 i)
 в края на последния завой от процедурата, на завоя за излизане на правата за кацане или на завоя за навлизане в процедура „хиподрум“ (racetrack), ако е определена;
 ii)
 в точката за влизане в последната пътна линия, указана в процедурата за подход,
 б)
 завършва в точка в района на летище, от която може да се изпълни кацане или да се започне процедура за минаване на втори кръг;
 183.
 „зона за полетна информация“ (flight information zone) означава въздушно пространство с определени размери, в рамките на което се предоставя летищно полетно-информационно обслужване и аварийно-оповестително обслужване на летищния трафик;
 184.
 „услуги по разработване на процедури за полети“ (flight procedure design services) означава услуги по разработване, документиране, потвърждаване, поддържане и периодично преразглеждане